AfriForum se Standerton-tak loods fase twee van skoonmaakprojek - AfriForum
Tydens fase een het die tak met die hulp van 'n plaaslike kontrakteur die begraafplaas se grasperke gesny. Gedurende fase twee beplan AfriForum om tussen die grafte skoon te maak.
"Weens die Lekwa Plaaslike Munisipaliteit se nalatigheid word geen instandhouding in die begraafplaas gedoen nie. Meer selfdoeninisiatiewe moet deur gemeenskappe gedryf word om te verseker dat ons dorpe skoon en netjies is en 'n tuiste kan wees waar mense hulself wil vestig," sê Hillel Coetzer, AfriForum se streekskoördineerder vir Mpumalanga-Wes.
"Ons beplan om die begraafplaas in blokke op te deel en borde op te rig wat aandui wie verantwoordelik is vir die skoonhou van die area. Ons gaan gemeenskapslede en besighede ook aanmoedig om by 'n permanente instandhoudingsprojek betrokke te raak om die begraafplaas skoon en netjies te hou," sê Leon Enslin, voorsitter van AfriForum se Standerton-tak.
"Om saam te staan is die antwoord en oplossing om 'n verskil in ons gemeenskappe te maak. Ons kan nie meer toelaat dat die nalatigheid van munisipaliteite veroorsaak dat ons dorpe agteruitgaan nie," voeg Coetzer by.
Indien lede van die publiek by hierdie projek betrokke wil raak of insette wil lewer kan hulle die tak se noodnommer (071 209 2978) skakel.
Ondersteun AfriForum se skoonmaakprojekte in Standerton deur "Skoonmaak" na 45350 te SMS (R1).
Post Tags:	#gemeenskapsdeelname#Lekwa Plaaslike Munisipaliteit#Lombaardstraat-begraafplaas#opknappingsprojek#selfdoeninisiatiewe#skoonmaakprojek#Standerton
AfriForum se Meyerspark-buurtwag het op 18 Oktober 2018 'n verdagte vasgetrek ná hy tydens 'n rooftogpoging by 'n buurtwaglid se voordeur betrap…
Die AfriForum-tak in Phalaborwa het die afgelope naweek in samewerking met die plaaslike besigheidskamer en belastingbetalersvereniging nog 'n deel…